اعلی ایرانی سفارتکار :

ایران کیمیائی ھتھیاروں پر عالمی خاموشی کا شکار رہا ہے

علی رضا جہانگیری نے مزید کہا کہ جو ممالک آج کی نشست میں کیمیائی ھتھیاروں کا شکار بننے والوں کا نام لے رہے ہیں وہ کیوں ایران کا نام نہیں لیتے؟ جبکہ ایران کیمیائی ھتھیاروں کا شکار ہونے والا سب سے بڑا ملک ہے۔

خبر کا کوڈ: ۴۳۵۴۸۸

تاریخ: ۰۵ تير ۲۰۱۸ - ۱۵:۴۵

رسا نیوز ایجنی کی رپورٹ کے مطابق اعلی ایرانی سفارتکار علی رضا جہانگیری نے کیمیائی ھتھیاروں کی روک تھام کی عالمی تنظیم (OPCW) کے غیرمعمولی اجلاس میں کہا ہے کہ اسلامی جمہوریہ ایران کیمیائی ھتھیاروں اور اس پر عالمی خاموشی کا شکار رہا ہے۔

اس نشست کا مقصد روسی جاسوس کے حوالے سے روس اور مغربی ممالک کے درمیان حالیہ تنازع کا جائزہ لینا تھا۔

اس موقع پر اعلی ایرانی سفارتکار نے کہا کہ کیمیائی ہتھیار کنونشن کے تحت ہر معاملت کو سیاست میں الجھانا حکومتوں کے لئے فائدہ مند نہیں بلکہ اس اقدام سے کیمیائی ھتھیاروں کی روک تھام کی عالمی تنظیم کی ساکھ خطرے میں پڑ جائے گی۔

انہوں نے اس بات پر زور دیا کہ الزامات یا حتمی فیصلے سے پہلے قیاس آرائیوں سے گریز کیا جائے بلکہ ایسے تنازعات کے حل کے لئے عالمی تنظیم کی صلاحیت پر انحصار کیا جائے۔

انہوں نے کہا کہ ایران نہ صرف ایسے ھتھیاروں کا شکار رہا بلکہ ہم بین الاقوامی خاموشی کا بھی شکار ہیں۔ ہمارا مؤقف ہمیشہ سے یہی ہے کہ کیمیائی ھتھیاروں کی ہرطرح مذمت کرتے ہیں۔

اس نشست کے موقع پر ایرانی سفیر نے روس، چین، پاکستان، شام، وینزویلا، کیوبا، نیکاراگوا، بیلاروس، قازقستان، ارمینیا، کرغزستان، جمہوریہ آذربائیجان، تاجکستان اور ازبکستان کے نمائندوں کی جانب سے مشترکہ بیان کو پڑھ کر سنایا جس میں باہمی تعاون اور تعمیری مذاکرات کے ذریعے حالیہ تنازع کے حل پر زور دیا گیا تھا۔/۹۸۹/ف۹۴۰/